Diari Oficial de la Generalitat Valenciana


Sumari del DOGV 10294, del 10-02-2025 (2025/1426)

RESOLUCIÓ de 31 de gener de 2025, de la Direcció General de Justícia i Autogovern, per la qual es convoca el concurs específic de mèrits per a la provisió dels llocs de treball vacants en l’Institut de Medicina Legal i Ciències Forenses de València.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10428

Data del DOGV
:   10-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/1426

CVE
:   TCEL-F-4242-7036

Data del document
:   31-01-2025

Organisme emissor
:   Conselleria de Justícia i Administració Pública

Tipus de document
:   Resolució

Donada la necessitat de cobertura reglamentària de dos llocs de treball vacants en l’Institut de Medicina Legal i Ciències Forenses de València, de conformitat amb el que s’establix en els articles 532 i 533 de la Llei orgànica 6/1985, d’1 de juliol, del poder judicial, i en l’article 49 i següents del Reial decret 1451/2005, de 7 de desembre, pel qual s’aprova el Reglament d’ingrés, provisió de llocs de treball i promoció professional del personal funcionari al servici de l’Administració de justícia.

En virtut de les competències atribuïdes per l’article 9.2.a del Decret 134/2023, de 10 d’agost, del Consell, modificat pel Decret 81/2024, de 12 de juliol, pel qual s’aprova el Reglament orgànic i funcional de la Conselleria de Justícia i Interior, esta direcció general

RESOL

Convocar el concurs específic de mèrits per a cobrir els llocs de treball, la descripció dels quals figura en l’annex I, d’acord amb les bases següents:

*Primera. Normes generals*

Es convoquen per a la seua provisió, per concurs específic de mèrits, els llocs vacants en l’Institut de Medicina Legal i Ciències Forenses de València que s’enumeren i descriuen en l’annex I.

El concurs es regirà per estes bases i pel que es disposa en l’article 49 i següents del Reial decret 1451/2005, de 7 de desembre, pel qual s’aprova el Reglament d’ingrés, provisió de llocs de treball i promoció professional del personal funcionari al servici de l’Administració de justícia.

El barem de mèrits que figura en esta resolució és el vigent de conformitat amb el que es disposa en l’article 49 del mencionat Reial decret 1451/2005, de 7 de desembre.

*Segona. Requisits de participació*

1. Podran prendre part en este concurs els/les funcionaris/àries del cos de metges/esses forenses i, si és el cas, del cos de facultatius de l’Institut Nacional de Toxicologia i Ciències Forenses, especialistes en Histopatologia i en gestió de qualitat, qualsevol que siga l’àmbit territorial en què estiguen destinats, que reunisquen les condicions generals i els requisits específics de formació que, per als llocs convocats, venen assenyalats en la relació de llocs de treball de l’Institut de Medicina Legal i Ciència Forenses de València.

2. No podran prendre part en este concurs:

a) Les persones declarades suspeses en ferm, mentres dure la suspensió.

b) Els/les que es troben en situació d’excedència voluntària per interés particular, durant el període mínim obligatori de permanència en esta situació.

c) Els/les sancionats/ades amb trasllat forçós, fins que transcórreguen un o tres anys, per a destinació en la mateixa localitat en la qual es va imposar la sanció, si es tracta de falta greu o molt greu, respectivament.

3. Acreditació dels requisits

Els requisits hauran de complir-se l’últim dia de termini legal de presentació de sol·licituds i mantindre’s fins a la resolució definitiva del concurs.

*Tercera. Sol·licituds*

1. Les persones que vullguen participar en el concurs hauran de presentar la sol·licitud per mitjà del Registre electrònic de la Generalitat Valenciana en la Seu electrònica de la GVA <https://sede.gva.es/va/>  i en la pàgina web de la Conselleria de Justícia i Administració Pública, d’acord amb el que establix l’article 14 de la Llei 39/2015, d’1 d’octubre, del procediment comú de les administracions públiques.

2. Les sol·licituds es presentaran en el termini de deu dies hàbils a partir de la publicació simultània de la convocatòria en el *Boletín Oficial del Estado*  i el *Diari Oficial de la Generalitat Valenciana*; si esta simultaneïtat no fora possible, este termini es comptarà a partir de la publicació en el *Boletín Oficial del Estado*.

3. Durant el termini de presentació de sol·licituds, les persones concursants podran modificar la petició de places mitjançant una nova sol·licitud que anul·larà totalment l’anterior. Per a fer-ho, hauran de seguir els mateixos passos de la seua primera inscripció. Transcorregut el termini, ja no serà possible la modificació.

4. Es prendrà com a data i hora d’entrada la registrada en el Registre electrònic de la Generalitat Valenciana i, en cas d’enviar instàncies successives, es considerarà vàlida la sol·licitud que tinga una data d’entrada posterior dins del termini, i quedaria anul·lada, per tant, la sol·licitud que tinga una data d’entrada anterior.

5. La consignació de dades falses en la instància o en la documentació aportada pels aspirants suposarà la pèrdua de plaça a més de les mesures legals que corresponga aplicar.

6. El domicili que figure en les instàncies es considerarà vàlid a l’efecte de notificació, i seran responsabilitat exclusiva del concursant els errors en la consignació d’este i en la comunicació a la Direcció General de Justícia i Autogovern.

*Quarta. Documentació*

Juntament amb la instància, les persones participants hauran d’annexar els documents acreditatius dels mèrits al·legats, que seran escanejats pels funcionaris concursants i que titularan amb els seus cognoms i el nom.

*Quinta. Renúncia*

Podrà admetre’s, en els casos degudament justificats, la renúncia a la participació en el concurs tenint com a termini fins a l’últim dia de presentació d’al·legacions a la resolució provisional. Les renúncies hauran de ser presentades a través de l’adreça del Registre electrònic de la Generalitat Valenciana (sol·licitud general única), i caldrà adjuntar-hi, si és el cas, la documentació justificativa, degudament escanejada, que es considere oportuna per a acreditar la renúncia.

*Sexta. Fases i baremació del concurs*

Els mèrits al·legats i acreditats es valoraran amb referència a la data de tancament del termini de presentació d’instàncies per la comissió de valoració establida en la base sèptima, la qual durant el procés de valoració podrà recaptar els aclariments o, si és el cas, la documentació addicional que s’estimen necessaris per a la comprovació dels mèrits al·legats.

El concurs constarà de dos fases, amb una puntuació màxima entre les dos de 100 punts:

1. En la primera fase es valoraran, amb un màxim de 60 punts, els mèrits generals consistents en:

a. Antiguitat com a funcionari/ària de carrera del cos nacional de metges forenses o en el cos de facultatius de l’Institut Nacional de Toxicologia i Ciències Forenses especialistes en Histopatologia, amb un màxim de 37 punts, a raó de 2 punts per any complet de servicis en el cos. Els períodes inferiors a l’any es computaran proporcionalment a raó de 0,0055556 per dia, per a la qual cosa s’establiran els mesos com de trenta dies.

Este apartat s’acreditarà d’ofici mitjançant la certificació emesa per l’òrgan de gestió de personal corresponent.

b. Coneixement oral i escrit de valencià: únicament es valoraran els certificats expedits per la Junta Qualificadora de Coneixements de Valencià o els títols homologats, d’acord amb l’Orde de 7/2017, de 2 de març, de la Conselleria d’Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l’homologació i validació d’altres títols i certificats. Quan s’acredite més d’un nivell, només es computarà el certificat de més nivell.

A este efecte, es valorarà el coneixement de valencià i amb un màxim de 8 punts, en els térmens següents:

Certificat de grau superior o nivell C2: 8 punts

Certificat de grau mitjà o nivell C1: 6 punts

Certificat de nivell B2 MECR: 5 punts

Certificat de grau elemental o nivell B1: 4 punts

Certificat de coneixements orals o nivell A2: 2 punts

Certificat de nivell A1 MECR: 1 punt

c. Altres mèrits, fins a un màxim de 15 punts.

1.c.1) Per activitats docents relacionades amb la medicina legal: màxim 2 punts, a raó de 0,2 punts per cada 10 hores d’impartició en qualsevol organisme, públic o privat, oficialment reconegut o homologat, així com en centres oficials de formació de personal funcionari i homologats.

1.c.2) Assistència a congressos i publicacions relacionades amb la medicina legal, amb un màxim de 2 punts.

Assistència a congressos nacionals: 0,1 punts cada un.

Assistència a congressos internacionals: 0,2 punts cada un.

Comunicacions i pòsters en congressos nacionals: 0,2 punts cada un.

Comunicacions i pòsters en congressos internacionals: 0,3 punts cada un.

Ponències a congressos nacionals: 0,4 punts cada una.

Ponències a congressos internacionals: 0,5 punts cada una.

Publicacions en revistes nacionals: 0,6 punts cada una.

Publicacions en revistes internacionals: 0,7 punts cada una.

Participació en llibres i monografies: 0,7 punts cada una.

1.c.3) Per beques i participació en projectes d’investigació oficials en matèries relacionades amb la medicina legal i altres activitats relacionades (tribunals, tutories, direccions de curs, coordinació, etc.), un màxim de 2 punts.

1.c.4) Mèrits acadèmics en matèria de medicina forense no relacionats amb els requisits específics assenyalats per a cada una de les seccions, amb un màxim de 8 punts.

– Per cada especialitat mèdica: 2 punts.

– Títol de doctorat en Medicina: 2 punts.

– Altres títols de llicenciatura o grau: màxim 2 punts.

1.c.5) Coneixement d’idioma estranger. Anglés o idioma oficial de l’àmbit de la Unió Europea, amb el màxim d’1 punt.

Només es valoraran els títols que consten en el quadro d’equivalències d’exàmens oficials del Marc europeu de referència per a les llengües:

Coneixements de nivell B1 o B2: 0,50 punts.

Coneixements de nivell C1 o C2: 1 punt.

No es valoraran els coneixements de nivell bàsic o elemental.

2. En la segona fase es valoraran, amb un màxim de 40 punts, aptituds concretes segons el barem següent:

2.a) Per formació específica, activitats docents i publicacions en les matèries o disciplines relacionades amb les funcions pròpies del lloc: fins a 10 punts.

Per a la Direcció de la Secció de Qualitat, la formació en sistema de gestió de qualitat a raó de 0,2 punts per cada 10 hores de formació rebuda.

Per a la Direcció de la Secció d’Histopatologia, la formació en histopatologia a raó de 0,2 punts per cada 10 hores de formació rebuda.

En este apartat només es valoraran els cursos de formació o màsters si han sigut convocats i organitzats per universitat, instituts o escoles oficials o altres entitats, sempre que hagen sigut homologats per una administració pública o entitat d’acreditació en el cas de la Direcció de la Secció de Qualitat.

Les activitats docents relacionades amb la formació específica abans detallada es valoraran a raó de 0,3 punts per cada 10 hores d’impartició en qualsevol organisme, públic o privat, oficialment reconegut o homologat, així com en centres oficials de formació de personal funcionari i homologats per una administració pública o entitat d’acreditació en el cas de la Direcció de la Secció de Qualitat.

Les publicacions relacionades amb la formació específica que s’ha indicat més amunt es valoraran segons l’escala de l’apartat 1.c.2, i s’incrementaran 0,1 punts més cada una.

2.b) Per l’exercici en institucions públiques de llocs de similar categoria al convocat i relacionats amb la formació específica que s’ha indicat més amunt, a raó de 2 punts per any fins a un màxim de 15 punts.

2.c) Mèrits acadèmics que tinguen relació amb el lloc convocat, fins a un màxim de 5 punts:

2.c.1) Especialitats en medicina i graus/llicenciatures que tinguen relació amb el lloc convocat.

Especialitat en Medicina Legal i Ciències Forenses: 2 punts.

Especialitat en Anatomia Patològica: 2 punts (per a la Direcció d’Histopatologia).

2.c.2) Altres títols de llicenciatura o grau.

Dret i Criminologia: 1 punt.

2.d) Memòria: fins a 10 punts.

*Sèptima. Comissió de valoració*

L’avaluació dels mèrits corresponents pertocarà a una comissió de valoració, que estarà integrada per un/a funcionari/ària de la Generalitat destinat/ada a la Direcció General de Justícia i Autogovern, pertanyent al grup A1, que exercirà les funcions de presidència.

Tres metges/esses forenses designats/ades per la Direcció General de Justícia i Autogovern, exercint un/a d’estos/estes les funcions de secretaria.

Tres metges forenses designats/ades per les organitzacions sindicals més representatives.

La comissió de valoració suplent tindrà la mateixa composició que la comissió de valoració titular i els seus integrants actuaran en absència dels seus corresponents en la comissió de valoració titular.

La comissió de valoració podrà sol·licitar de la Direcció General de Justícia i Autogovern la designació d’especialistes que, en qualitat d’assessors, actuaran amb veu però sense vot.

En la seua composició s’atendrà la paritat de dones i hòmens establida en la Llei 9/2003, de 2 d’abril, de la Generalitat, per a la igualtat entre dones i hòmens.

Així mateix, la comissió ha de garantir el compliment de la mesura 5.4 del I Pla d’igualtat de l’Administració de justícia en la Comunitat Valenciana que disposa que «Totes les persones que ocupen llocs relacionats amb la gestió de personal o comissions de valoració hauran d’acreditar i/o realitzar cursos específics en matèria d’igualtat d’oportunitats i aplicació de la perspectiva de gènere».

La comissió de valoració té la consideració d’òrgan col·legiat de l’Administració i, com a tal, estarà sotmesa a les normes que conté la Llei 40/2015, d’1 d’octubre, de règim jurídic del sector públic, i els seus integrants estaran sotmesos a les causes d’abstenció i recusació que preveu la citada llei.

De conformitat amb el que disposen els apartats anteriors, es procedix a nomenar els membres de la comissió de valoració que estarà integrada per:

Titulars:

President:

Susana Cabareda Franco (funcionària de carrera del subgrup A1 de l’Administració del Consell)

Vocals:

Fernando Rodes Lloret (cap de la Secció Clínica de l’IML i CF d’Alacant - metge forense)

M. del Carmen Negre Muñoz (directora IML i CF de Castelló - metgessa forense)

Cristina de la Presentación Blasco (metgessa forense IML i CF València)

Carmen Rodero Astaburuaga (metgessa forense UVFI Gandia)

Manuel Velázquez Miranda (cap de la Secció Genètica Forense i Criminalística de l’IML i CF de València)

Secretària:

M. Ángeles López Aleixos (cap de la Secció Química-Toxicològica IML València - metgessa forense)

Suplents

President suplent:

Miguel Ángel Romero García (funcionari de carrera del grup A1 de l’Administració del Consell).

Vocals suplents:

M. del Mar Pastor Bravo Muñoz (directora IML i CF d’Alacant - metgessa forense)

Álvaro Aleixandre Díez (metge forense UVFI Castelló)

María Carmen Bellido Rodríguez (metgessa forense IML i CF de València)

María Begoña García Sáncho (cap de la Secció Policlínica IML i CF de València)

María Mercedes Álvarez Seguí (cap del Servici de Laboratori de l’IML i CF de València)

Secretari suplent:

Santiago Rincón Velázquez (cap del Servici d’Ordenació i Arxiu IML i CF València - metge forense).

*Octava. Adjudicació de llocs*

1. La comissió de valoració proposarà per al lloc de treball oferit en el present concurs el candidat/a que reunisca els requisits exigits i haja obtingut la màxima puntuació, sumats els resultats finals de les dos fases. En cas d’empat en la puntuació, s’acudirà per a dirimir-ho a la major antiguitat en el cos.

2. La comissió de valoració redactarà la proposta del candidat/a amb la indicació de les puntuacions obtingudes en cada fase.

3. Esta proposta s’exposarà en la pàgina web de la Direcció General de Justícia i Autogovern. Contra esta proposta, les persones interessades podran formular al·legacions en el termini de deu dies hàbils comptats a partir del dia de la seua publicació. Les al·legacions es presentaran a través de l’adreça de registre electrònic de la Generalitat Valenciana, que s’habilitarà en el moment de l’exposició de la proposta en la citada pàgina web de la Generalitat Valenciana.

4. La comissió de valoració resoldrà les al·legacions que es presenten en relació amb l’aplicació del barem de mèrits i redactarà la proposta de resolució que elevarà a la Direcció General de Justícia i Autogovern per a la seua resolució definitiva.

*Novena. Caràcter de les destinacions adjudicades*

La destinació adjudicada serà irrenunciable. No obstant això, el/la metge/essa forense o facultatiu de l’Institut Nacional de Toxicologia i Ciències Forenses especialistes en Histopatologia que haja obtingut destinació en este concurs específic podrà renunciar si, abans de finalitzar el termini de presa de possessió, ha obtingut una altra destinació mitjançant convocatòria pública. En este cas, la persona interessada estarà obligada a comunicar-ho a l’òrgan convocant. Si incomplix esta obligació, el/la funcionari/ària haurà de prendre possessió en la primera de les destinacions adjudicades, segons el que disposa l’article 53 del Reglament d’ingrés, provisió de llocs de treball i promoció professional del personal funcionari al servici de l’Administració de justícia.

El trasllat que es derive de la resolució del present concurs tindrà la consideració de voluntari als efectes que preveu el Reial decret 462/2002, de 24 de maig, sobre indemnitzacions per raó del servici, i en conseqüència, no generarà dret a l’abonament d’indemnitzacions per cap concepte.

De conformitat amb el que es disposa en l’article 54 del mencionat reglament d’ingrés, provisió de llocs de treball i promoció professional, els que siguen titulars d’un lloc singularitzat podran renunciar a este mitjançant una sol·licitud raonada, en la qual faran constar els motius professionals o personals per a tal renúncia i sempre que hagen exercit el citat lloc almenys durant un any. Els efectes de la renúncia són els que establix l’apartat segon de l’article 54 del reglament.

*Dècima. Resolució del concurs*

1. El present concurs serà resolt per la Direcció General de Justícia i Autogovern en el termini de sis mesos, comptats des de l’endemà de la finalització del termini de presentació de sol·licituds.

2. La resolució expressarà el lloc d’origen de la persona a qui se li adjudique destinació i la seua localitat, la seua situació administrativa, si esta és diferent a la del servici actiu, i el lloc adjudicat.

*Onzena. Recursos*

Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València en un termini de dos mesos comptats des de l’endemà de la publicació, d’acord amb el que disposen els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí de la interposició del recurs potestatiu de reposició, davant de la Direcció General Justícia i Autogovern, en el termini d’un mes comptat a partir de l’endemà de la publicació, segons el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques.

ANNEX I

Lloc de treball: 3109 (301792)

Denominació: Direcció de Secció d'Histopatologia

Centre de treball: Institut de Medicina Legal i Ciències Forenses de València

Localitat: València

Requisits: funcionari/ària de carrera del cos de metges/esses forenses o del cos de facultatius de l'Institut Nacional de Toxicologia i Ciències Forenses especialistes en histopatologia

Formació específica: en histopatologia

Forma de provisió: concurs específic de mèrits

Funcions: organització i supervisió del treball dins de la Secció, d'acord amb les instruccions del/de la cap de servici. Realització d'informes histopatològics. Estudi microscòpic de les peces obtingudes en les autòpsies practicades en l'Institut, sense perjuí de la realització de les funcions establides en el RD 144/2023, de 28 de febrer, pel qual s'aprova el Reglament dels instituts de medicina legal i ciències forenses, i dels torns de guàrdies i la resta de les funcions i instruccions que se li assignen dins de l'àmbit territorial de l'Institut.

Lloc de treball: 3111 (300020)

Denominació: Direcció de Secció de Gestió de Qualitat

Centre de treball: Institut de Medicina Legal i Ciències Forenses de València

Localitat: València

Requisits: funcionari/ària de carrera del cos de metges/esses forenses en actiu

Formació específica: en gestió de qualitat

Forma de provisió: concurs específic de mèrits

Funcions: gestió i control de la documentació del sistema de gestió de qualitat. Elaboració de procediments normalitzats de treball relacionats amb la gestió de la qualitat. Gestió d'auditories internes. Coordinació i gestió en les auditories externes. Assessorament i seguiment del sistema de gestió de qualitat en els diferents servicis, seccions i unitats de l'Institut. Gestió en la formació del personal, sense perjuí de la realització de les funcions establides en l'RD 144/2023, de 28 de febrer, pel qual s'aprova el Reglament dels instituts de medicina legal i ciències forenses, i dels torns de guàrdies i la resta de les funcions i instruccions que se li assigne dins de l'àmbit territorial de l'Institut.

  

València, 31 de gener de 2025

María José Adalid Hinarejos

Directora general de Justícia i Autogovern